Kookkuns: Die geheime van tertdeeg / pasteideeg
Die geheime van tertdeeg / pasteideeg
Jou tertdeeg hoef nooit ’n flop te wees nie. Vir die beste resultate moet jy die volgende reëls nakom:
Die oond moet die verlangde hittegraad bereik voor jy die deeg bak.
Maak die deeg aan in ’n koel vertrek.
Werk met die deeg op ’n marmerblad, deegplank of ’n gelamineerde plastiekoppervlakte. Skraap die oppervlakte skoon na elke keer wat jy die deeg uitrol.
’n Swaar houtrolstok sonder handvatsels rol die beste.
Gebruik altyd goedgesifte meel.
Indien jy water gebruik moet dit yskoud wees.
Lig af en toe die mengsel hoog uit die mengbak, sodat lug ingewerk word.
Moet nie die deeg te lank hanteer nie, dit maak dit vetterig.
Verkoel die deeg vir 30 minute na die tyd.
Let daarop dat indien ’n resep vra vir bv. 500 g tert- of pasteideeg verwys dit gewoonlik nie
na klaargemaakte deeg nie, maar na die hoeveelheid deeg wat verkry word deur 500 g meel te gebruik.
op 7/26/2010 09:03:00 am
Sleutelwoorde: Brood , Koek , Koekie , Nagereg